EN ORIGINAL SERIE FRA NETFLIX
Efter en skideballe fra skolens lækreste fyr
for at lyve om at gå i seng med ham holder man lav profil,
og ifølge Devi betød det at klæde sig som en kendis i lufthavnen.
Da hele skolen vidste, hun var psykopatisk løgner,
følte Devi, hun var nødt til at gøre sig usynlig.
Måske indtil dimissionen.
TRO PÅ DIG SELV
Planen virkede i nogle dage,
indtil hun antog, at Eric Perkins kunne undgå at falde på gangen.
Fandens. Mine chokoladerosiner.
De giver mig alle mine vitaminer.
Prærieulve-pige.
Du er afsløret.
Du har en lækker kusine.
Hun satte dig af i går.
Vil hun mon have mig?
Hun er i en arrangeret ægteskab-situation.
Men spørg hende.
For første gang var Devi glad for, at nogen roste Kamalas udseende,
for det betød, Trent ikke vidste det andet.
Ingen vidste det åbenbart.
Hold da kæft! Paxton havde ikke sagt det til nogen!
Hvorfor? Beskyttede han hende? Holdt han af hende? Var han forelsket?
Niks. Han havde bare glemt alt om hende.
Præcis.
-Helt sikkert. -Du skal bære den altid.
Ja.
Hej, de damer. Hvad så?
Der er optaget.
Had mig ikke. Jeg købte både oste- og chili-fritter.
Jonah? Hvornår er I blevet venner?
Vi blev uadskillelige for et par dage siden.
Efter at have sagt det til Eleanor
vidste Fabiola stadig ikke, hvordan hun skulle sige det til familien.
HVORDAN DU SPRINGER UD
Heldigvis for hende havde Jonah de samme problemer.
Jonah har været en god ven og har ikke råbt ad os uden grund.
Jeg råbte ikke.
Jo, hun gjorde.
Tro mig. Hvad end I har gang i, så er mit pis større, okay?
Jeg har det største pis!
Okay, så råbte jeg måske.
Undskyld. Der har været så meget.
Ja. Vi så Paxton og Zoe dele en stor cookie til frokost.
Det er tydeligt, det er forbi.
Da de allerede var sure på hende,
valgte Devi ikke at indrømme, at hun løj om sex med Paxton.
Faktisk var hun endnu mere jomfru end Jomfru Maria.
Ja. Han slog op med mig.
Så burde I ikke bære over med mig?
Det kan vi vist ikke.
Din ubalance gør venskabet utrygt for os allesammen.
Jonah, samtalen er mellem os tre, så tag lige og smut, ikke?
Tal pænt til Jonah.
Imens du var optaget af dit Paxton-halløj, skete der seriøse ting her.
Ja, og Jonah har været en tryg havn i denne kaotiske livsstorm.
Okay. Jeg var nok distraheret,
men jeg er her for jer. Lad mig være jeres havnefoged.
Hvad så?
Sig det kun, hvis du er klar.
Der gik bare noget vigtigt op for mig for nylig, og...
At du er en Gryffindor som mig?
Nej, jeg er klart Ravenclaw som Eleanor.
De er alle Hufflepuff.
Hvad er det så?
Jeg er...
-...homoseksuel. -Hvad?
Er du ... homoseksuel?
Ja.
Det er stort.
Hvor er det godt for dig!
Hold op. Så meget giver mening nu.
Som da du sagde, din idealmand var James Corden i Cats.
Tillykke.
Derfor var Jonah en stor hjælp.
Han er en socialt progressiv ung mand.
Nej. Du har ret. Jeg er en mini-Buttigieg.
Jeg hader, jeg gik glip af det. Lad mig råde bod på det.
Nej, det er okay. Jeg er bare glad for, Jonah var der.
Nej. Jeg gør det godt igen.
Devi indså for første gang, at blev hun ikke en bedre ven,
kunne hun miste Fabiola og Eleanor og være helt alene.
Så hun besluttede at holde en klassisk overnatning kun for piger og uden Jonah.
Okay, tøser. Hvordan går det?
-Hygger alle sig til overnatningen? -Klart.
Utroligt, du lejede Chicago og lod mig synge hele vejen igennem.
Jeg nød at programmere jeres universal-fjernbetjening.
Selvfølgelig. I aften handler om jer.
Så, skal vi få gang i festen og øve os i nogle alkohol-festlege?
Er det ægte?
Nej. Det er kombucha blandet med æblecideredike.
Det giver øvelse i pokerfjæs, mens man drikker sprøjt.
Er det ikke fedt?
Den oprindelige bande hænger ud. Bare de oprindelige Fab Three.
Kors, Fab, du skal se det her.
Jonah er på scenen i Rocky Horror. Han ser fantastisk ud i fiskenet.
Jeg ved godt, Jonah bemærker jer og lugter rigtig godt,
men hvad gør ham ellers til noget særligt?
Han er meget klog.
Han sagde, min frisure gør,
at jeg kan spille barn eller voksen karrierekvinde.
Og han har stor indsigt i det med din mor.
Hvad med din mor?
Vi så hende. Hun bor her og arbejder på en restaurant i Encino.
Postkortene var ren maskerade.
Hvad? Hold da op. Hvad sagde du til hende?
Intet. Jeg løb væk.
Hun ringede og skrev, men Jonah bad mig ignorere hende,
fordi hun lyver og begik post-bedrageri.
Ja, han siger, vi skal holde giftige folk ude af vores liv.
Han talte faktisk om dig der, men det gælder vist også her.
Man kunne sige, Jonah også er lidt giftig...
...specielt for livslange pigevenskaber.
Men ligemeget.
Tal med din mor og find ud af, hvorfor hun er her.
Ja, jeg savner hende.
Men hun må gøre mere end bare at sende vage undskyldninger,
hvis jeg skal tale med hende.
Og lige med ét vidste Devi, hvordan hun kunne være en sand ven.
I er vist ude på ballade.
Er I på margaritaer, eller skal I til køreprøve senere?
I får et øjeblik til at vælge.
Jeg er straks tilbage.
-Devi. -Hej, ms. Wong.
Hold op, jeg kunne næsten ikke kende dig.
Du passer til øjenbrynene nu.
Tak.
Har Eleanor sendt dig?
Nej, jeg tog selv herhen. Jeg kan måske hjælpe.
Jeg havde det så skidt.
Jeg ville forklare det hele, men hun løb ud af døren.
Ja, hun er ret oprørt, men hun elsker dig
og vil have dig i sit liv.
Men du må nok gøre lidt mere end at ringe og sms'e.
Som hvad?
Du er skuespillerinde. Hvad med en ordentlig forestilling?
Leje en lille scene og opføre et onemanshow for hende.
Nej, jeg tænkte på at tale med hende...
...personligt.
Godt tænkt. Det kan jeg godt.
Eleanor er heldig at have dig som ven.
Tak.
Devi var ret stolt af sig selv.
Hun var en god ven ved at gå bag ryggen på Eleanor
og blande sig i deres familiedrama.
-Cheeto, Eleanor? -Tak, Devi.
Det bliver ikke sidste gang, hun siger det.
Og nu skulle hun hjælpe sin anden bedste ven.
Er du okay, Fab?
Jeg tør ikke fortælle far og mor det.
Er de ikke frisindede? Din mor kører da en hybrid.
Hun er skuffet over, jeg ikke er piget.
Hun kortlagde mit liv
med et toscansk bryllup med Michael B. Jordan.
Okay, men hvem vil ikke gerne giftes med Michael Jordan i Toscana?
Mig. Jeg vil ikke.
Ja, klart. For du er homoseksuel.
Måske skal du give hende en chance for at overraske dig.
Ja, men hun arrangerer et kagesalg, og hun er allerede presset.
Sig det, når du er klar, Fab. Jeg tror, det går godt.
Min fornemmelse for forældre tager sjældent fejl.
Goddag! Hej, piger. Goddag, Eleanor.
Mor, hvad laver du her?
Devi sagde, jeg skulle tale med dig personligt.
Så du kommer bare anstigende midt på dagen på min skole?
Ja, jeg tænkte, det kunne blive en sjov pause.
Se. Jeg har tacos med.
Vent, Eleanor!
Hvad har du gjort?
Kom nu, Eleanor. Løb ikke væk fra mig,
selv om det er et meget filmagtigt følelsesudtryk.
Hvornår kom du til LA?
For to måneder siden.
To måneder? Hvorfor ringede du ikke?
Jeg kan forklare.
Jeg ringede ikke, fordi jeg ikke ville se dig.
Nu løber jeg igen.
Jeg mener, du måtte ikke se mig, fordi jeg er en fiasko.
Jeg blev fyret fra krydstogtet.
Jeg blev sat af i Jamaica kun med min kuffert
og en kvinde, hvis mand faldt af skibet.
Åh, mor.
Da jeg kom tilbage,
ville jeg finde noget nyt, før jeg kontaktede dig.
Du skulle ikke se mig som arbejdsløs mor.
Du skulle se mig som kriminaltekniker i Bosch.
Jeg er ligeglad med dit arbejde. Jeg vil have dig i mit liv.
Far og Sharon prøver, men de forstår mig ikke.
Sharon tog mig med til Spamalot.
-Åh nej, skat! -Jeg har savnet dig så meget.
I lige måde,
men jeg er her nu.
Og får jeg lov, vil jeg være den mor, du fortjener.
Det vil jeg gerne have.
LEDELSENS KAGESALG KØB LÆKRE SAGER I KAGEBODEN
Det starter nu.
Skal vi ikke bage for ledelsen?
Ikke at forveksle med teaterledelsen.
De tager ikke imod bagværk. Jeg har forsøgt mig.
Vi har vist aldrig bagt sammen før.
Nej. Det bliver noget særligt.
Pokkers. Hvor gør vi det?
Jeg bor sammen med fire 19-årige, og jeg bruger ovnen som skab.
I kan bage hos mig.
Devi, endnu en gang tak, fordi vi må låne køkkenet
og jeres vaskemaskine.
Den hos mig lugter som gamle menneskers mund.
Jeg er bare glad for at se jer sammen igen.
Har du hørt, hun er i skolestykket?
Du godeste. Virkelig?
Det er ikke noget særligt.
Jo, det er! Jeg er så stolt af dig.
Endnu en teaterskuespiller i familien.
Vi er nærmest som familien Barrymore. Eller familien Fannings.
Ja. Du bør nok blive her og hjælpe Eleanor med prøverne.
Bare rolig. Jeg går ingen steder.
Jeg overvejede at prøve Broadway igen,
men det har ændret sig.
Okay, opdatér mig. Sladder? Hvem dater hvem?
Har I kærester? Er I singler?
Jeg har en kæreste, Oliver, og han er tekniker.
Godt gået.
Hellere en tekniker end en anden skuespiller.
-Det giver færre ego-kampe. -Præcis! Han lader mig stråle...
...ved at fokusere på mig.
Ved I, hvem der er sød? Ham fra restauranten i sidste uge.
Navnet var sexet. Sexton, Six-Pack…
Paxton! Det ved Devi alt om. De var elskere.
Jep. Paxton og jeg var klart sammen.
Nej, jeg elsker det.
Godt for dig, Devi.
Jeg har også datet fyre, der var langt lækrere end mig.
Nathan Lane.
Hvad med dig, Fabiola?
Du har vel øje til en køn pige på skolen?
-Har du sagt det, Eleanor? -Aldrig.
Hun har ikke sagt noget.
Jeg har homo-radar.
Jeg datede Nathan i tre år.
Nå, ja. Det er sandt.
Men sig det ikke til nogen.
Kun de tre her og min robot ved det. Min familie ved det ikke.
Selvfølgelig, søde.
I er mine piger.
Hvad der sker i denne tøsesnak, bliver i tøsesnakken.
Mandelsmørkaramel? Vil du slå nogen ihjel?
Ingen trænødder. Få det væk fra min kagebod.
Jeg er i gang.
Goddag, allesammen.
Så er der cupcakes.
Elise!
Fra butikken? Alle andres mødre har selv bagt.
Beklager. Jeg havde travlt med at redde folk med modermærkekræft.
Kunne mrs. Fields måske gøre det?
Mor, du kom!
Dette skønne mødre-opbud gjorde Devi helt stolt.
Men ikke alle var glade for at se Joyce.
Goddag, damer.
-Goddag, Joyce. -Vi vidste ikke, du var tilbage.
For ti år siden
tog Joyce nemlig pigerne med til karneval, men efterlod dem hos ansigtsmaleren,
da hun pludselig kunne komme til audition på NCIS.
Hun troede, hun kunne få rollen i hus, før ansigtsmaleren var færdig.
Hun tog fuldstændigt fejl.
Hvad skyldes din pludselige hjemkomst?
Som I ved, har jeg i årevis rejst med musicalteater,
men det gik op for mig, at jeg må være her i LA,
fordi her er noget, ingen anden by har:
Hollywood. Skuespillere må være der, hvor arbejdet er.
Og naturligvis også der, hvor din datter er.
Naturligvis. Det siger sig selv.
Jeg har savnet Eleanor meget ... og jeres piger.
Det var dejligt at hænge ud med dem i går.
Hang I ud sammen i går?
Ja. Vi holdt noget tøsehygge.
Vi bagte småkager og sladrede.
Jeg fik alt at vide om deres high school-kærlighedsliv.
Kærlighedsliv? Nej.
De er for unge til kærlighed og til at have et liv.
Ja, de bliver så hurtigt voksne. Tænk, at de har drenge- og pigekærester.
Hvabehar? Hvem har en pigekæreste?
Niks. Ingen har en pigekæreste.
Hvem har en drengekæreste?
Jeg lovede ikke at afsløre, hvad jeg hørte i tøsesnakken.
Har Devi en drengekæreste?
Interessant, for hun må ikke date, før hun lovligt kan leje en bil.
Hvem er det? Frank med det vigende hår? Jeg vidste det.
Skolepatruljen? Nej.
Så sig, hvem det er!
Rolig, Nalini. Hun er ikke sammen med Paxton mere.
Paxton? Hr. Kindben fra hospitalet, som jeg fandt i din seng?
Fandt du ham i hendes seng?
Så du vidste, de gik i seng sammen? Jeg er forvirret.
-Nej. -Hvad?
Hvad? At de gjorde hvad?
Nej, vi gik ikke i seng sammen.
Jeg løj.
Vi var ikke kærester, og vi gjorde ikke noget.
Nej, hun gjorde ikke noget. Hun er ren som nyfalden sne.
Seriøst. Jeg har aldrig kysset ham eller andre.
Jeg løj for alle, okay?
Jeg er en stor jomfrubedrager.
Det var en følelsesladet rutsjetur. Hvor stiller jeg småkagerne?
Devi, vi tager hjem.
Jeg forstår ikke helt, hvad der skete i dag,
så jeg bebrejder bare Joyce.
Men jeg vil understrege,
at du ikke må have seksuel kontakt med drenge,
heller ikke opdigtet.
Du har intet at bekymre dig for.
Det håber jeg sandelig.
Dagen var en ren katastrofe.
Takket være Devi afslørede Eleanors mor næsten, at Fabiola er homoseksuel,
og hendes venner vidste, hun løj.
Hun fik sit livs første -3 i venskabsprøven.
Hold da op. Du har næsten udsolgt.
Ikke dårligt for en event, der kom skævt fra start.
Ja, jeg har bare ondt af Eleanor. Hendes mor er kuleskør.
Vi er heldige, vi er en helt normal familie.
Hvordan normal?
At vi er sådan ... almindelige. Vi laver ikke scener. Vi er ikke pinlige.
Jeg ved ikke. Der er måske ting ved mig, der er pinlige for dig.
Dine robotter og dit sære tøj gør mig ikke forlegen.
Okay. Det var det første, du tænkte på.
Nej, jeg elsker de ting ved dig. Jeg elsker alt ved dig.
Lover du det?
Selvfølgelig.
Hvad mener du?
Jeg er homoseksuel.
Åh, gud. Du siger ingenting. Du er skuffet.
-Jeg vidste, du... -Fabiola...
Du ligner en, der ikke kan få den forret, du ønskede.
Nej, Fabiola. Slap af. Jeg er ikke skuffet.
Du kom med en stor nyhed, som jeg prøver at fordøje.
Sæt dig ned.
Hvad skal jeg sige?
Har du prøvet at sige det længe?
På en måde, men jeg vidste ikke hvordan.
Det må have været så hårdt.
Åh, skat, jeg elsker dig,
og du kan aldrig fortælle mig noget, der vil ændre det.
Du skal bare være lykkelig.
Virkelig?
Er det okay?
Kom her.
Vent, var det dét, det sære familiemøde handlede om?
-Ja. -Du kan skifte til fransk igen?
Gudskelov!
Vi skal stadig til Marseilles.
Hør, er kagesalget forbi?
Ja, beklager.
Fedt. Jeg hørte, man kunne få gratis rester.
Hvem sagde det, Eric?
Jeg ved ikke rigtigt. Må jeg få dem?
Fint.
Hej, venner.
Hvad var det i går?
Var du ikke i seng med Paxton Hall-Yoshida?
Løj du for os?
Teknisk set løj jeg ikke.
I antog, vi dyrkede sex, og jeg rettede jer ikke.
Det er at lyve.
Ja, Jonah. Det forstår jeg nu.
Hvorfor sagde du det ikke?
Det virkede faktisk, som om det ville ske engang.
Så jeg sagde bare noget, der ville blive sandt.
Nu er du virkeligt langt ude.
Det ved jeg godt.
Undskyld. Jeg forstår, hvis Jonah erstatter mig.
Hvad?
Jeg har været en lorteven, så jeg forstår, hvis I foretrækker Jonah.
Vi vil ikke udskifte dig med Jonah, Devi.
Ja. Og Fab og jeg må gerne have mere en én anden ven.
Og jeg kan ikke engagere mig 100 % her, for jeg har travlt socialt.
Det var min skyld, ms. Wong næsten afslørede dig over for din mor.
Jeg har fortalt hende det nu.
Og det gik faktisk godt.
Virkelig? Det er fedt.
Undskyld, venner. Jeg ved ikke, hvad jeg tænkte på.
Løgnen lød vel bedre end mit rigtige liv.
Det gør de altid.
Jeg skriver på mit cv, at jeg kører på motorcykel.
Så lyder jeg mere mystisk.
Hvad, hvis du får en rolle, hvor du skal køre på motorcykel?
Jeg ville bare sige, at jeg har lært min lektie nu,
og jeg lover at være en bedre ven.
Så ikke flere sære løgne om dit sexliv.
Ja, helt sikkert. Ikke mere af det.
Jeg troede, det var uden manuskript i dag,
men behøver I det, er det sådan. Jeg kan ikke lære jeres replikker for jer.
Mr. Schleicher, må jeg præsentere karriere-skuespillerinden
og Equity-medlemmet Joyce Wong, alias min mor.
Rart at møde dig.
Fornøjelsen er min.
Må hun se på under dagens prøver? Jeg spiller skuespil på grund af hende.
Naturligvis. Jeg elsker uanmeldte forældre...
...især professionelle skuespillere.
Du må være stolt af hende. Vores yngste hovedrolle nogensinde.
Hovedrollen?
-Du godeste! Hvor vidunderligt! -Ja.
Okay. Lad os gå i gang.
Alle på scenen. Vi starter, hvor vi stoppede i scene syv.
Okay, Tom. Fra din replik.
Jeg går i biografen.
Ja. Tag du i biografen. Gå med dig.
Tænk ikke på os.
En forladt mor,
en ugift søster, der er lammet og ikke har et job.
Lad ikke noget forstyrre dine egoistiske fornøjelser.
Fantastisk, Eleanor. Bedre end Katharine Hepburn.
PAXTON: KAN DU KOMME HEROVER LIGE NU?
Hvad fanden var det? Bad Paxton hende komme på besøg?
Devi, hjælp. Vi har en situation.
Eleanors mor er væk. Hun efterlod denne seddel.
"Min elskede Eleanor.
Jeg ønskede mere end noget andet at blive her hos dig i Californien,
men for ikke at fortryde det senere må jeg give Broadway en chance til.
Tilgiv mig.
Kærligst, mor."
Du godeste.
Eleanor flipper ud. Hun droppede stykket.
-Hvad? -Hun vil opgive skuespil helt.
Hun går amok i dramalokalet.
Vi må hjælpe.
JEG BEHØVER DIG.
Jeg tager lavendelolien og møder jer i dramalokalet.
Du kan lege Laura Linney, der læser en lydbog.
Det beroliger hende normalt.
Nu kunne hun holde sit løfte om at være en bedre ven.
DET SKYLDER DU MIG.
Fandens. Den er svær at ignorere.
Tekster af: Pia C. Hvid